CELEX: 32021D0537
Language: ro
Date: 2021-03-24 00:00:00
Title: Decizia (UE) 2021/537 a Parlamentului European și a Consiliului din 24 martie 2021 de modificare a Deciziilor 2003/17/CE și 2005/834/CE ale Consiliului în ceea ce privește echivalența inspecțiilor în câmp și echivalența controalelor privind selecțiile conservative de plante agricole efectuate în Regatul Unit (Text cu relevanță pentru SEE)

29.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 108/4
               
            
         DECIZIA (UE) 2021/537 A PARLAMENTULUI EUROPEAN ȘI A CONSILIULUI
         din 24 martie 2021
         de modificare a Deciziilor 2003/17/CE și 2005/834/CE ale Consiliului în ceea ce privește echivalența inspecțiilor în câmp și echivalența controalelor privind selecțiile conservative de plante agricole efectuate în Regatul Unit
         (Text cu relevanță pentru SEE)
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (2),
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Comitetului Economic și Social European (1),
         hotărând în conformitate cu procedura legislativă ordinară (2),
         întrucât:
         
                     (1)
                  
                  
                     Decizia 2003/17/CE a Consiliului (3) prevede că, în anumite condiții, inspecțiile în câmp asupra anumitor culturi producătoare de semințe efectuate în țările terțe enumerate în Anexa I la directiva respectivă sunt considerate echivalente cu inspecțiile în câmp efectuate în conformitate cu dreptul Uniunii și că, în anumite condiții, semințele de anumite specii produse în respectivele țări terțe sunt considerate echivalente cu semințele produse în conformitate cu dreptul Uniunii.
                  
               
                     (2)
                  
                  
                     Decizia 2005/834/CE a Consiliului (4) stabilește norme privind echivalența controalelor privind selecțiile conservative efectuate în anumite țări terțe. Decizia respectivă prevede că controalele oficiale ale selecțiilor conservative efectuate în țările terțe respective și de către autoritățile enumerate în anexa la respectiva decizie, pentru speciile reglementate prin directivele indicate pentru fiecare dintre țările terțe respective, oferă aceleași garanții ca și cele efectuate de către statele membre.
                  
               
                     (3)
                  
                  
                     Regatul Unit a transpus și a pus efectiv în aplicare Directivele 66/401/CEE (5), 66/402/CEE (6), 2002/53/CE (7), 2002/54/CE (8), 2002/55/CE (9) și 2002/57/CE (10) ale Consiliului, precum și actele de punere în aplicare adoptate în temeiul respectivelor directive. Actele respective de punere în aplicare prevăd normele pe baza cărora directivele menționate recunosc echivalența respectivă.
                  
               
                     (4)
                  
                  
                     Dreptul Uniunii, inclusiv Deciziile 2003/17/CE și 2005/834/CE, s-a aplicat Regatului Unit și pe teritoriul acestuia în cursul perioadei de tranziție care s-a încheiat la 31 decembrie 2020, în conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (11) (denumit în continuare „Acordul de retragere”), în special articolul 126 și articolul 127 alineatul (1).
                  
               
                     (5)
                  
                  
                     Având în vedere încheierea perioadei de tranziție prevăzute în Acordul de retragere, Regatul Unit a prezentat Comisiei o cerere de recunoaștere, începând cu 1 ianuarie 2021, a echivalenței semințelor de plante furajere, a semințelor de cereale, a semințelor de sfeclă, a semințelor de legume și a semințelor de plante oleaginoase și pentru fibre produse în Regatul Unit cu semințele de plante furajere, semințele de cereale, semințele de sfeclă, semințele de legume și semințele de plante oleaginoase și pentru fibre produse în Uniune și în conformitate cu Directivele 66/401/CEE, 66/402/CEE, 2002/54/CE, 2002/55/CE și 2002/57/CE.
                  
               
                     (6)
                  
                  
                     Regatul Unit a solicitat, de asemenea, recunoașterea echivalenței în ceea ce privește controalele privind selecțiile conservative efectuate în Regatul Unit în temeiul Directivelor 66/401/CEE, 66/402/CEE, 2002/54/CE, 2002/55/CE și 2002/57/CE, precum și al Directivei 2002/53/CE.
                  
               
                     (7)
                  
                  
                     Regatul Unit a informat Comisia că legislația sa de transpunere a Directivelor 66/401/CEE, 66/402/CEE, 2002/53/CE, 2002/54/CE, 2002/55/CE și 2002/57/CE nu se va modifica și ar continua să se aplice de la 1 ianuarie 2021.
                  
               
                     (8)
                  
                  
                     Comisia a examinat legislația relevantă a Regatului Unit și echivalența acesteia cu cerințele Uniunii și a concluzionat că inspecțiile în câmp ale culturilor producătoare de semințe sunt efectuate în mod corespunzător și îndeplinesc condițiile din anexa II la Decizia 2003/17/CE și cerințele corespunzătoare din Directivele 66/401/CEE, 66/402/CEE, 2002/54/CE și 2002/57/CE.
                  
               
                     (9)
                  
                  
                     Prin urmare, pentru a se evita orice perturbare inutilă a comerțului după încheierea perioadei de tranziție, este oportun să se recunoască echivalența inspecțiilor în câmp efectuate în ceea ce privește semințele respective produse în Regatul Unit și certificate oficial de autoritățile sale.
                  
               
                     (10)
                  
                  
                     Comisia a examinat legislația relevantă a Regatului Unit și echivalența acesteia cu dispozițiile privind selecțiile conservative în temeiul Directivelor 2002/53/CE și 2002/55/CE. Comisia a concluzionat că controalele privind selecțiile conservative efectuate în Regatul Unit oferă aceleași garanții ca și cele efectuate de statele membre.
                  
               
                     (11)
                  
                  
                     Prin urmare, este oportun să se recunoască echivalența controalelor privind selecțiile conservative, astfel cum sunt prevăzute în Directivele 66/401/CEE, 66/402/CEE, 2002/53/CE, 2002/54/CE, 2002/55/CE și 2002/57/CE, efectuate în Regatul Unit.
                  
               
                     (12)
                  
                  
                     Prin urmare, Regatul Unit ar trebui inclus în anexa I la Decizia 2003/17/CE și în anexa la Decizia 2005/834/CE, fără a aduce atingere aplicării dreptului Uniunii Regatului Unit și pe teritoriul acestuia în ceea ce privește Irlanda de Nord în conformitate cu articolul 5 alineatul (4) din Protocolul privind Irlanda/Irlanda de Nord la Acordul de retragere coroborat cu anexa 2 la protocolul respectiv.
                  
               
                     (13)
                  
                  
                     Prin urmare, Deciziile 2003/17/CE și 2005/834/CE ar trebui modificate în consecință.
                  
               
                     (14)
                  
                  
                     Având în vedere faptul că perioada de tranziție prevăzută în Acordul de retragere s-a încheiat la 31 Decembrie 2020 și pentru a se asigura continuitatea, prezenta directivă ar trebui să intre în vigoare în regim de urgență și să se aplice, cu efect retroactiv, de la 1 ianuarie 2021,
                  
               ADOPTĂ PREZENTA DECIZIE:
         
            Articolul 1
            Modificarea Deciziilor 2003/17/CE și 2005/834/CE
            
               (1)   Anexa I la Decizia 2003/17/CE se modifică în conformitate cu punctul 1 din anexa la prezenta decizie.
            
            
               (2)   Anexa la Decizia 2005/834/CE se modifică în conformitate cu punctul 2 din anexa la prezenta decizie.
            
         
         
            Articolul 2
            Intrarea în vigoare și data aplicării
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Adoptată la Bruxelles, 24 martie 2021.
            
               
                  Pentru Parlamentul European
               
               
                  Președintele
               
               D. M. SASSOLI
            
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Avizul din 27 ianuarie 2021 (nepublicat încă în Jurnalul Oficial).
         
            (2)  Poziția Parlamentului European din 11 martie 2021 (nepublicată încă în Jurnalul Oficial) și decizia Consiliului din 17 martie 2021.
         
            (3)  Decizia 2003/17/CE a Consiliului din 16 decembrie 2002 privind echivalența inspecțiilor în câmp la culturile producătoare de semințe, efectuate în țări terțe și echivalența semințelor produse în țări terțe (JO L 8, 14.1.2003, p. 10).
         
            (4)  Decizia 2005/834/CE a Consiliului din 8 noiembrie 2005 privind echivalența controalelor selecțiilor conservative realizate în anumite țări terțe și de modificare a Deciziei 2003/17/CE (JO L 312, 29.11.2005, p. 51).
         
            (5)  Directiva 66/401/CEE a Consiliului din 14 iunie 1966 privind comercializarea semințelor de plante furajere (JO L 125, 11.7.1966, p. 2298).
         
            (6)  Directiva 66/402/CEE a Consiliului din 14 iunie 1966 privind comercializarea semințelor de cereale (JO L 125, 11.7.1966, p. 2309).
         
            (7)  Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (
            JO L 193, 20.7.2002, p. 1).
         
            (8)  Directiva 2002/54/CE a Consiliului din 13 iunie 2002 privind comercializarea semințelor de sfeclă (JO L 193, 20.7.2002, p. 12).
         
            (9)  Directiva 2002/55/CE a Consiliului din 13 iunie 2002 privind comercializarea semințelor de legume (JO L 193, 20.7.2002, p. 33).
         
            (10)  Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).
         
            (11)  JO L 29, 31.1.2020, p. 7.
      
      
         
            ANEXĂ
            
               1.   
               În anexa I la Decizia 2003/17/CE, tabelul se modifică după cum urmează:
               
                           1.
                        
                        
                           între rubricile „CL” și „IL” se introduce următoarea rubrică:
                           
                                       „GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/CEE66/402/CEE2002/54/CE
                                       2002/57/CE
                                    
                                 
                     
                           2.
                        
                        
                           în nota de subsol (*), termenul „GB – Regatul Unit,” este introdus între termenul
                           „CL – Chile,” și termenul „IL – Israel,”.
                        
                     
            
               2.   
               În anexa la Decizia 2005/834/CE, tabelul se modifică după cum urmează:
               
                           1.
                        
                        
                           între rubricile „CS” și „IL” se introduce următoarea rubrică:
                           
                                       „GB (**)
                                       
                                    
                                    
                                       
                                                   Department for Environment, Food & Rural Affairs (DEFRA)
                                                
                                             
                                                   Eastbrook
                                                
                                             
                                                   Shaftesbury Road
                                                
                                             
                                                   Cambridge
                                                
                                             
                                                   CB2 8DU
                                                
                                             
                                    
                                       66/401/CEE66/402/CEE2002/54/CE
                                       2002/55/CE
                                       2002/57/CE
                                    
                                 
                     
                           2.
                        
                        
                           în nota de subsol (*), termenul „GB – Regatul Unit,” este introdus între termenul
                           „CS – Serbia și Muntenegru,” și termenul „IL – Israel,”.